‫- צולם במהלך מגפת הקורונה -‬
‫- שירות בתי הסוהר של מדינת ניו יורק -‬
‫- דרש שהאסירים ‬ ‫יחבשו מסכות במהלך הריאיונות -‬
‫- ב-30 בינואר 2009, -‬
‫- נרצח נהג המונית טימותי גורדון‬ ‫במהלך שוד מזוין בסירקיוז, ניו יורק -‬
‫- צ'אקי פיליפס הודה באשמת הירי -‬
‫- ונידון למינימום של 20 שנות מאסר -‬
‫לקחתי אחריות על מעשיי.‬
‫שום דבר שאומר או אעשה לא יחזיר אותו.‬
‫פישלתי, מבינים,‬
‫ואני חייב להיות אמיץ ‬ ‫ולקחת אחריות על מעשיי.‬
‫- גם אדוארדו טרינידד הורשע ברצח -‬
‫- על אף שלא ירה אף ירייה -‬
‫אני יושב בכלא כבר יותר מעשור.‬
‫זה לא בסדר. זה דפוק.‬
‫- טרינידד נידון למינימום של 40 שנות מאסר -‬
‫- כפול מגזר דינו של היורה -‬
‫הייתי קורבן בעצמי בסיפור הזה.‬
‫ולא יכולתי לעשות דבר בקשר לזה.‬
‫לא יכולתי להתגונן. לא יכולתי להגיד כלום.‬
‫- זהו סיפורם של אסירים ‬ ‫מס' 10B1436 ו-10B1437 -‬
‫- סדרה של NETFLIX -‬
‫- להטיל את הקוביות -‬
‫- סירקיוז, ניו יורק -‬
‫- נהג מונית נורה בראשו -‬
‫- המשטרה סבורה שהנהג נורה לפני שהתרסק -‬
‫- טד קיפר‬ ‫בלש בגמלאות -‬
‫חקירה מהסוג הזה היא‬ ‫מה שאנחנו מכנים "אשכול".‬
‫- צ'אקי פיליפס -‬
‫היו לנו שלושה נאשמים ‬ ‫שסיפוריהם השתנו ללא הרף.‬
‫- אדוארדו טרינידד -‬
‫כל השלושה טענו תחילה שאין להם קשר למקרה...‬
‫- דני דחזוס -‬
‫ושהם לא יודעים כלום על נסיעה במונית.‬
‫היו לנו שלושה בחורים שהתכחשו לחלוטין לאמת.‬
‫- פיליפס, טרינידד ודחזוס היו הנוסעים -‬
‫- במונית של טימותי גורדון בעת שנרצח -‬
‫- מתקן הכליאה סאליבן‬ ‫פולסברג, ניו יורק -‬
‫שמי צ'אקי פיליפס,‬
‫ונידונתי ל-20 שנה עד מאסר עולם ‬ ‫באשמת רצח מדרגה שנייה.‬
‫נולדתי בסירקיוז, ניו יורק.‬
‫כשגדלתי, עסקתי בספורט.‬
‫הייתי בהחלט ספורטאי בתיכון.‬
‫תמיד הייתי קפטן הקבוצה,‬ ‫בכל ספורט שבו עסקתי.‬
‫חלמתי להגיע ל-NFL או ל-MLB.‬
‫אלה היו החלומות שלי, ‬ ‫להיות יום אחד ספורטאי מקצועי.‬
‫רק כשהגעתי לתיכון התחלתי להסתבך בצרות.‬
‫בערך בשנה הראשונה בתיכון,‬
‫התחלתי להסתובב עם הבחורים הלא נכונים.‬
‫אחרי הלימודים, התרוצצתי ברחובות.‬
‫רדפתי אחרי בנות. תקופה מסוימת מכרתי סמים.‬
‫דברים של נערים מתבגרים.‬
‫הכרתי את אדוארדו...‬
‫הייתי אומר שב-2007, כנראה.‬
‫הוא יצא עם אחותי. ככה התיידדנו.‬
‫בסדר.‬
‫שמי אדוארדו טרינידד‬
‫הורשעתי ברצח ‬ ‫ונידונתי ל-40 שנה עד מאסר עולם.‬
‫נולדתי בפוארטו ריקו וגדלתי שם.‬
‫גדלתי בבית אומנה כי אימא שלי נפטרה.‬
‫אבא שלי לא היה שם בשבילי.‬
‫הייתי ילד ממש שקט.‬
‫תמיד ביישן.‬
‫אבל...‬
‫זאת אומרת, ממש לא הייתי אדם רע.‬
‫- חנות נוחות וסט סייד -‬
‫- כשהיה בן 15, ‬ ‫היגר טרינידד ליוטיקה, ניו יורק -‬
‫הגעתי לארצות הברית למען חיים טובים יותר.‬
‫- פוארטו ריקו ‬ ‫אלוהים אוהב אותך -‬
‫עבדתי בבנייה, הייתי מכונאי.‬
‫יש לי ידע בשרברבות ובחשמלאות.‬
‫קראו לי "מקגייוור קטן".‬
‫עשיתי קצת מכל דבר.‬
‫- בליל הרצח, -‬
‫- הייתה חברתו לשעבר של טרינידד ‬ ‫אמורה ללדת בסירקיוז -‬
‫הדבר החשוב מבחינתי באותו לילה‬ ‫היה הולדת הבן שלי.‬
‫הגעתי לסירקיוז בסביבות...‬
‫הייתי אומר שבערך ב-11, כמעט חצות.‬
‫שעות הביקור בבית החולים כבר הסתיימו‬ ‫ולא יכולתי להיכנס לשם.‬
‫אז הלכתי עם צ'אקי למסיבה.‬
‫וככה הכרתי את הבחור השני, דחזוס.‬
‫- דני דחזוס סירב להשתתף בסרט תיעודי זה -‬
‫אני חושב שהיו בערך 10, 12 אנשים במסיבה. ‬ ‫לא יותר מזה.‬
‫רציתי ליהנות כי הייתי מאושר.‬
‫נולד לי בן,‬
‫ורציתי לחגוג את זה.‬
‫שתינו הרבה, ערבבנו משקאות,‬
‫בירות, כל מיני סוגים של כדורים, ‬
‫אקסטזי, קסנקס. הייתה שם מריחואנה.‬
‫כולנו היינו די מסטולים.‬
‫לאחד הבחורים היה אקדח.‬
‫הוא הועבר במסיבה.‬ ‫החבר'ה במסיבה רצו להחזיק אותו.‬
‫כולם רצו להסתכל עליו ולגעת בו.‬
‫אני לא יודע מי הביא את האקדח.‬
‫אני נגעתי בו, כן.‬
‫יצאתי החוצה,‬
‫וניסיתי להשתמש בו, אבל זה לא הצליח.‬
‫לאחר מכן, אני לא יודע מי לקח אותו.‬
‫בעל הדירה התרגז ‬ ‫והתחיל לזרוק את כולם החוצה.‬
‫- ב-3 לפנות בוקר, ‬ ‫הזמינו טרינידד, פיליפס ודחזוס מונית -‬
‫- כדי שתיקח אותם לבית של פיליפס -‬
‫ישבתי מאחורי מושב הנוסע שליד הנהג.‬
‫דחזוס ישב באמצע ‬ ‫וצ'אקי פיליפס ישב מאחורי הנהג.‬
‫אף אחד לא דיבר.‬
‫היחיד שדיבר היה אני כי דיברתי בטלפון ‬ ‫עם האימא של הילד שלי בבית החולים.‬
‫כשנכנסנו לעיר, ‬ ‫מישהו אמר, "תפנה ימינה כאן."‬
‫אז פנינו מהכביש הראשי.‬
‫ושמתי לב שזה לא הרחוב שלי.‬
‫ואז חשבתי, ‬ ‫"אנחנו בטח בורחים כי זה לא הרחוב שלי".‬
‫כאילו שאנחנו לא נשלם על הנסיעה במונית,‬ ‫שפשוט נברח.‬
‫אתם יודעים, עניינים מטופשים של ילדים.‬
‫שמעתי רק שהמכונית נוסעת לאט.‬
‫לא ידעתי שהאקדח היה במונית כשעזבנו.‬
‫ראיתי את דני מוציא את האקדח‬ ‫ומכוון אותו לנהג.‬
‫חשבתי שהוא מתכוון לשדוד אותו.‬
‫הנהג חטף ממנו את האקדח‬
‫והתנהל מאבק.‬
‫ואז, אני לא יודע למה, תפסתי אותו,‬
‫וחטפתי אותו ממנו.‬
‫ו... אני יריתי בו.‬
‫- טימותי גורדון נפגע מקליע בראשו -‬
‫אני פתחתי את הדלת כששמעתי בום.‬
‫יצאתי בריצה מהמכונית ורצתי בין כמה בתים.‬
‫חזרתי כדי לראות איפה הבחורים,‬
‫ולא ראיתי את נהג המונית.‬
‫המכונית כבר לא הייתה שם.‬
‫אז חשבתי שהכול בסדר, וחזרתי לבית.‬
‫עליתי על הגבעה, לבית, והם כבר היו שם.‬
‫בבוקר, באו ועצרו אותנו.‬
‫כולנו נעצרנו ונלקחנו לכלא.‬
‫- מדינת ניו יורק אינה מקבלת -‬
‫- את גרסת האירועים ‬ ‫כפי שמתארים אותם פיליפס או טרינידד -‬
‫- סירקיוז, ניו יורק -‬
‫- העצירה מכאן עד לפינה אסורה בכל עת -‬
‫שמי טד קיפר.‬
‫הייתי אחד החוקרים ‬ ‫שחקרו את רצח טימותי גורדון.‬
‫אני חושב שהאירוע הזה הפך‬ ‫מניסיון להתחמק מתשלום על הנסיעה‬
‫לשוד,‬
‫ובסופו של דבר לרצח.‬
‫- על אף פציעותיו, -‬
‫- טימוטי גורדון הצליח לנסוע מזירת הירי -‬
‫לאחר שנורה,‬
‫מר גורדון נסע‬
‫כקילומטר וחצי.‬
‫אני סבור שהוא סבל מסוג כלשהו של הלם חמור‬
‫בגלל הפציעה בראשו,‬
‫מאחר שהוא נורה מטווח קרוב.‬
‫הוא הגיע למקום שבו, למעשה, ‬ ‫התחילה המעורבות שלנו בחקירה.‬
‫זירת התאונה עם רכבו.‬
‫- שד' סאמיט -‬
‫מר גורדון נסע לכיוון הזה, לעברנו.‬
‫כשהוא הגיע לצומת, ‬ ‫הוא לא עצר בתמרור עצור,‬
‫וגם לא פנה ימינה או שמאלה.‬
‫ולכן, מאחר שנסע במהירות גבוהה,‬ ‫הוא המשיך לצד השני של הרחוב,‬
‫נכנס לכביש הגישה כאן,‬
‫והתנגש ברכב חונה.‬
‫זו הייתה התרסקות נוראית.‬
‫והיא הייתה תוצאה של פשע חסר טעם.‬
‫- מונית צהובה -‬
‫- ניו יורק -‬
‫- טימוטי גורדון מת למחרת בבית החולים -‬
‫- הוא היה בן 29 שנים -‬
‫טימי גורדון רק רצה להתפרנס.‬
‫התשלום על הנסיעה שהוא עשה‬ ‫לא יכול היה להיות יותר משטר של 20 דולר.‬
‫אני מניח שההרגשה היא ‬ ‫חוסר הטעם המוחלט שבכך.‬
‫העובדה שכדי להסיע אנשים הביתה ‬ ‫בלילה קר מאוד,‬
‫האיש הזה, שיצא לעבוד,‬
‫ולא ישן כמו שאר האנושות,‬
‫שילם על כך בחייו…‬
‫בשביל פחות מ-20 דולר.‬
‫זה מציף הרבה רגשות.‬
‫- השוטרים החוקרים השיגו פרטים‬ ‫על הנסיעה האחרונה של גורדון -‬
‫- מחברת המוניות שלו -‬
‫- ספרייה -‬
‫- פיליפס, טרינידד ודחזוס זוהו -‬
‫- והובאו לחקירה -‬
‫כשראיתי לראשונה את הנאשמים האלה, ‬ ‫את שלושתם,‬
‫חשבתי לעצמי, "הם ילדים קטנים".‬
‫"במקרה הטוב, הם בחורים צעירים."‬
‫לא האמנתי עד כמה הם נראו צעירים.‬
‫- המשטרה ערכה חיפוש בביתו של פיליפס -‬
‫- שהיה עליו גרפיטי שמיוחס לכנופיה -‬
‫- שרשרת המזון!‬ ‫אל-קיי, קינג צ'אקי -‬
‫- אל-קיי -‬
‫מר טרינידד היה מוכר‬ ‫לכוח המשימה שלנו לאלימות כנופיות.‬
‫היה להם תיק עליו.‬
‫הם הכירו אותו בכינוי שלו: "בה-לה".‬
‫טרינידד העיד מרצונו שצ'אקי פיליפס והוא‬
‫חברים פעילים בכנופיית הרחוב "לאטין קינגז".‬
‫- במהלך החיפוש, מצאו השוטרים -‬
‫- את נשק הרצח בין בגדיו של פיליפס -‬
‫- דחזוס סיפר למשטרה‬ ‫שטרינידד מסר את האקדח לפיליפס, -‬
‫- ושפיליפס ירה בטימותי גורדון -‬
‫- לעומת זאת, ‬ ‫פיליפס וטרינידד האשימו את דחזוס -‬
‫אדוארדו טרינידד‬ ‫הפיל את כל האשמה על דני דחזוס.‬
‫צ'אקי פיליפס עשה את אותו הדבר.‬
‫אז היו לנו שני אנשים‬ ‫שהפילו את כל האשמה על דני דחזוס.‬
‫מה שהדהים את רובנו בחקירת המקרה‬
‫היה ששלושת החברים לכאורה האלה,‬
‫שניים מהם היו מוכנים ‬ ‫לזרוק את השלישי לכלבים‬
‫על משהו שהוא לא עשה.‬
‫שוטר או לא שוטר, לדעתי, זה די מטונף.‬
‫הנכונות להרוס למישהו אחר את החיים.‬
‫- על אף שהכחיש כל מעורבות בירי, -‬
‫- טרינידד הודה‬ ‫שניסה לשדוד את טימותי גורדון -‬
‫לדברי טרינידד, ‬ ‫הוא רק ניסה לברוח מבלי לשלם על הנסיעה,‬
‫אבל בשלב מסוים במהלך הניסיון לעשות זאת,‬
‫צ'אקי קרא לו‬
‫לחזור לזירה.‬
‫הוא היה יכול להמשיך לרוץ.‬ ‫הוא יצא מהמונית וברח.‬
‫הוא היה יכול להמשיך לרוץ, אבל הוא לא.‬ ‫הוא הסתובב, חזר למונית, ולדבריו,‬
‫הוא התכוון לעזור לערוך חיפוש בכיסי הנהג.‬
‫אבל היה יותר מדי דם על נהג המונית ובזירה.‬
‫לכן כל טענה שמר טרינידד אולי טוען ‬ ‫על כך שהוא היה צופה פסיבי,‬
‫לפי ההצהרה שלו, הוא לא היה.‬
‫- בחקירת זיהוי פלילי שלאחר מכן‬ ‫התגלה הדם של טימותי גורדון -‬
‫- על בגדיו של טרינידד -‬
‫- דוח ניתוח מעבדה‬ ‫תוצאות בדיקת ביולוגיה/דנ"א -‬
‫- מעיל עור -‬
‫- טימותי גורדון ‬ ‫הוא המקור של פרופיל הדנ"א -‬
‫- שנמצא בדגימות מהכתם על כיס המעיל הימני -‬
‫- בעקבות חקירת המשטרה, -‬
‫- צ'אקי פיליפס הואשם ברצח טימותי גורדון -‬
‫- אדוארדו טרינידד הואשם ברצח במהלך פשע -‬
‫הדוגמה הקלאסית ל"רצח במהלך פשע"‬ ‫הוא שוד בנק.‬
‫נניח שמספר אנשים מחליטים לשדוד בנק.‬
‫אדם אחד נשאר בחוץ כדי לשמש כשומר.‬
‫- קרי באסקי‬ ‫תובעת מחוזית -‬
‫אנשים אחרים נכנסים פנימה.‬
‫מישהו יורה באקדח ומאבטח חף מפשע נהרג.‬
‫כל השלושה עשויים להיחשב כאחראיים,‬
‫כי הייתה להם כוונה משותפת לשדוד את הבנק.‬
‫כלומר, זהו אמצעי ‬ ‫לראות את כל המעורבים כאחראיים‬
‫למותו של אדם אחר במהלך הפשע.‬
‫שמי קרי באסקי.‬ ‫הייתי אחת מעוזרי התובע המחוזי...‬
‫- קרי אל. באסקי, אסקווייר -‬
‫שמונו לתבוע בתיק של מדינת ניו יורק‬
‫נגד צ'אקי פיליפס, ‬ ‫דני דחזוס ואדוארדו טרינידד.‬
‫- מדינת ניו יורק הציעה עסקות טיעון -‬
‫- גם לפיליפס וגם לטרינידד ‬ ‫בתמורה להודאה באשמה -‬
‫באמצעות עסקות טיעון ‬ ‫ניתן להגיע להסדר בתיקים.‬
‫מנקודת המבט של התובעים,‬
‫הם לא נאלצים לגרום לקורבן,‬ ‫למשפחת הקורבן ולעדים‬
‫לחוות מחדש כל תיק שהם מטפלים בו,‬
‫והם יכולים לחסוך משאבים.‬
‫בתמורה להודאה באשמה במסגרת עסקת הטיעון,‬
‫המדינה מציעה לעתים קרובות ‬ ‫גזר דין מופחת או אישום מופחת.‬
‫- פיליפס ניהל משא ומתן על עסקת טיעון‬ ‫כמה ימים לפני תחילת משפטו -‬
‫צ'אקי פיליפס התנצל.‬
‫הוא גילה מידה של צער וחרטה‬ ‫על המעשה המזוויע הזה.‬
‫וזה, משתקף, לדעתי, ‬ ‫בעונש של 20 שנה עד מאסר עולם שנגזר עליו.‬
‫- פריט 7 ‬ ‫מעיל עור -‬
‫- על אף הראיות נגדו, -‬
‫- טרינידד סירב להיות שותף בעסקת טיעון -‬
‫הופתעתי מאוד שאדוארדו ‬ ‫סירב לנהל משא ומתן כלשהו.‬
‫אולי הוא לא רצה לקבל במדויק את מה שהצענו,‬
‫אבל הוא גם לא ניסה‬ ‫להתמקח איתנו על עסקה טובה יותר.‬
‫אני זוכרת שעד לבוקר תחילת המשפט, ‬ ‫כשהגעתי לבחירת המושבעים, חשבתי‬
‫שהוא בטח יסכים לעסקת טיעון,‬ ‫כי דם הקורבן היה על המעיל שלו,‬
‫והוא אמר שהוא ערך חיפוש בכיסי הנרצח.‬
‫יידענו אותו במפורש על ההשלכות האפשריות‬
‫של מה שעלול לקרות ‬ ‫בעקבות הרשעה של חבר מושבעים.‬
‫הוא בחר לא לקבל את עסקת הטיעון הזאת, ‬ ‫הוא בחר לדחות אותה‬
‫ולקחת את התיק למשפט. מותר לו לעשות זאת.‬
‫זאת חובת התביעה ‬ ‫להוכיח את האשמה מעבר לכל ספק סביר.‬
‫זאת הייתה חובתנו לעשות זאת.‬ ‫ואנחנו עשינו זאת.‬
‫הוא הורשע בכל שלושת האישומים ‬ ‫ונשפט על ידי שופט בבית משפט מחוזי.‬
‫למה טענתי שאני לא אשם‬ ‫במקום להסכים לעסקת טיעון?‬
‫כי לא התכוונתי לתת להם‬
‫לנסות להגיד שאני אשם במשהו שלא עשיתי.‬
‫לא היינו שותפים לעניין, מבינים?‬
‫אף אחד לא הצביע עליי ‬ ‫כעל הבחור שלחץ על ההדק.‬
‫אף אחד.‬
‫לא הייתי המום ‬ ‫כששמעתי אותם אומרים שאני אשם, או משהו כזה.‬
‫בהתחלה, לא האמנתי.‬
‫לא הייתה לי הרגשה שאני מאמין לזה.‬
‫לעזאזל... כבר איבדתי עשור עם הילדים שלי,‬
‫הם כבר גדולים.‬
‫איבדתי את כל החלק הזה.‬
‫זה דפוק לגמרי.‬
‫אני חשה צער עמוק‬ ‫על משפחתו של טימותי גורדון וחבריו.‬
‫לא שמעתי, בשום שלב במהלך ההקלטה הזאת ‬
‫אפילו אזכור אחד‬ ‫ביחס לחייו של אדם חף מפשע...‬
‫חייו של אדם חף מפשע שנלקחו ממנו באכזריות.‬
‫הוא לא אוהב את הרעיון של רצח במהלך פשע.‬
‫הוא לא אוהב את העובדה שהוא נחשב כאחראי,‬
‫אף שהוא לא היה היורה.‬
‫והוא כועס על החוק שתחתיו הוא הועמד לדין.‬
‫הוא מזכיר את הילדים שלו.‬
‫טימותי גורדון לעולם יזכה שיהיו לו ילדים,‬
‫הוא לעולם לא יוכל להתקשר אליהם הביתה.‬
‫אז זה בעצם, לדעתי,‬
‫אותו בה-לה שעמד בשעת מתן גזר הדין‬
‫אחרי שהמושבעים מצאו אותו אשם,‬
‫ואמר, "זה עוול, ‬ ‫ואני אלחם בזה עד הסוף המר".‬
‫זה מה שהוא עושה.‬
‫זאת רק התעלמות מוחלטת ‬ ‫מהראיות שהוצגו במשפט,‬
‫והתעלמות מוחלטת מחייו של אדם שאבדו.‬
‫אני מנסה להבין עד היום...‬
‫למה?‬
‫אני לא יכול לומר לכם את התשובה.‬
‫לא חשבתי באופן צלול.‬
‫קשה להסביר, כי,‬
‫אני חושב שזה היה‬ ‫השילוב של האלכוהול והכדורים.‬
‫זאת הייתה הטעות הכי גדולה שעשיתי בחיים.‬ ‫אני חושב על זה בכל יום.‬
‫לא רק זה, לקחתי חיים, אבל הרסתי את חיי.‬
‫האקדח היה של טרינידד.‬ ‫הוא הביא אותו מיוטיקה.‬
‫זה סגנון החיים, סגנון החיים שלו.‬
‫אני לא יודע אם הוא הזדקק לו להגנה‬ ‫או שהוא רצה אותו,‬
‫זה פשוט סגנון החיים שלו.‬
‫לקחתי אחריות על מעשיי.‬
‫מילאתי את תפקידי. הודיתי באשמה.‬ ‫אנשים בדרך כלל לא מודים באשמה.‬
‫הרגשתי שזה הדבר הנכון לעשות.‬
‫אני מרחם על הצדדים המעורבים, כמו המנוח...‬
‫הנאשמים הנוספים.‬
‫הייתי המום מגזר הדין של טרינידד ‬ ‫שקיבל 40 שנה עד מאסר עולם כי רצה להישפט.‬
‫זה פשוט לא הגיוני, ‬
‫שאם אני הודיתי באשמה והוא עמד למשפט, ‬
‫הוא יקבל עונש כבד יותר משלי על אותו פשע.‬
‫זה גורם לי להאמין שקיבלתי ‬ ‫החלטה נכונה כשהסכמתי לעסקת הטיעון,‬
‫כי הייתי מקבל עונש של 40 שנה עד מאסר עולם.‬ ‫אין ספק בקשר לזה.‬
‫- חיי שחורים חשובים -‬
‫- עורכת הדין כריסטין קוק ‬ ‫ייצגה את דני דחזוס -‬
‫- הנאשם השלישי בפשע -‬
‫- דחזוס הודה שהחזיק את האקדח במסיבה -‬
‫- כחלק מעסקת טיעון הוא נידון ל-13 שנים -‬
‫דני תמיד טען בעקביות‬
‫שהוא לא ידע שיתרחש ירי כלשהו.‬
‫לא היה לו מושג שהם ישתמשו באקדח...‬
‫- כריסטין קוק‬ ‫עורכת דין -‬
‫שהם שיחקו איתו במסיבה.‬
‫- דחזוס קיבל שחרור מוקדם‬ ‫לאחר שישב כמעט עשר שנים בכלא -‬
‫אני מאמינה שדני דחזוס אכן שילם‬
‫על מה שצ'אקי פיליפס ואדוארדו טרינידד עשו.‬
‫עם זאת, העובדה שאדוארדו טרינידד ‬ ‫מרצה 40 שנה עד מאסר עולם‬
‫ושהיורה מרצה 20 שנה עד מאסר עולם,‬
‫היא אחת מהעוולות הגדולות‬ ‫של מערכת המשפט הפלילי.‬
‫אני לא אומרת שטרינידד חף מפשע.‬
‫אני אומרת שעונשו לגמרי לא פרופורציונלי.‬
‫העובדה שהוא אשם לא הצדיקה‬
‫גזר דין כפול משל היורה.‬
‫אנשים נענשים ‬ ‫על מימוש זכותם למשפט עם מושבעים.‬
‫יש לי תחושה מושרשת של צדק והגינות,‬
‫ועסקאות טיעון מנוגדות ‬ ‫לחלק מתחושת הצדק הזאת.‬
‫- סירקיוז, ניו יורק -‬
‫לכל אדם שנאשם בפשע בארצות הברית‬ ‫יש זכות למשפט הוגן בפני חבר מושבעים.‬
‫- השופט ג'יימס סי. טורמי ה-3‬ ‫פושע בבית המשפט -‬
‫ואם מאלצים אותם להודות באשמה‬
‫באמצעות איום שאם הם יעמדו למשפט‬ ‫ושאם הם ימצאו אשמים,‬
‫הם יקבלו עונש חמור בהרבה‬
‫מכפי שהם יקבלו אם הם יודו באשמה,‬
‫זוהי הפרה של החוקה.‬
‫אני סבורה שגזרי דין שווים ‬ ‫לטרינידד ולצ'אקי פיליפס‬
‫היו הולמים בהחלט.‬
‫אין ספק שאם נסגרה עסקת טיעון עם אחד מהם,‬ ‫יהיה פער מסוים,‬
‫אבל... גזר דין כפול?‬
‫המקרה הזה פשוט צועק... ‬
‫"תוצאה לא הוגנת."‬
‫- מריאטה, ניו יורק -‬
‫שמי ביל וולש.‬
‫הייתי שופט בית המשפט המחוזי‬ ‫במחוז אונונדגה במשך 11 שנים.‬
‫- השופט וולש אישר‬ ‫את עסקת הטיעון של פיליפס -‬
‫- הוא גם שפט וגזר את דינו של טרינידד -‬
‫הזיכרון שלי מאדוארדו טרינידד היה ‬ ‫שהוא היה די מרוחק במהלך המשפט.‬
‫אני לא זוכר עד כמה ‬ ‫הוא השתתף עם עורך הדין שלו,‬
‫אבל קיבלתי הרגשה ‬ ‫שהוא מה שהאירים מכנים "אדם קשה".‬
‫מה ששמעתי במהלך המשפט‬
‫היה עד כמה הפשע הזה אכזרי וחסר טעם.‬
‫זה פשוט לא היה צריך לקרות.‬
‫הם היו יכולים לקחת את הכסף וללכת.‬ ‫אבל הם לא עשו זאת.‬
‫מר גורדון אסף אותם...‬
‫- ביל וולש‬ ‫שופט מחוזי בגמלאות -‬
‫לקח אותם לאן שהם רצו,‬ ‫ועשה כל מה שהיה אמור לעשות,‬
‫והגמול שלו היה כדור בעורפו,‬
‫וזה היה חסר טעם.‬
‫אם מר טרינידד היה בוחר להודות באשמה,‬
‫קרוב לוודאי שהיה נגזר עליו עונש קל יותר,‬
‫כי אם הוא מוותר על זכותו לערער,‬ ‫זה סוף הסיפור.‬
‫שני הנאשמים הנוספים כבר הודו באשמה,‬
‫ואם הוא היה השלישי שמודה,‬ ‫העניין הזה היה מסתיים מבחינת המשפחה.‬
‫הם לא היו נאלצים ‬ ‫לחוות את מה שקרה פעם נוספת.‬
‫ואני חושב שזה פגע מאוד במשפחה.‬
‫הייסורים שניתן היה לראות על פניהם ‬ ‫היו קורעי לב.‬
‫והרגשתי שהוא היה יכול לחסוך זאת מהם,‬ ‫והוא לא עשה זאת.‬
‫הוא נענש כראוי בעונש המרבי שמאפשר החוק.‬
‫הוא נידון לעונש המרבי שאפשר לגזור‬
‫במקרה של הרשעה ברצח,‬
‫למינימום של 25 שנים ‬ ‫ולמקסימום של מאסר עולם.‬
‫הוא קיבל 15 שנה באשמת‬ ‫אחזקה פלילית של כלי נשק.‬
‫ניתן היה לגזור עליו עונש מצטבר,‬ ‫וזה מה שעשיתי.‬
‫ולכן... זה היה... גזר דין די כבד.‬
‫אני מבסס את החלטתי ביחס לגזר דין הולם‬ ‫על בסיס מה שאני שומע במהלך המשפט.‬
‫אם מטילים את הקוביות וזה לא משתלם,‬
‫יש לשלם על כך מחיר.‬
‫צ'אקי קיבל 20 שנה, ‬ ‫ואני 40 שנה עד מאסר עולם.‬
‫אני לא חושב שזה הוגן.‬
‫חיי נהרסו.‬
‫הייתי יכול להיות עם ילדיי,‬ ‫הייתי מנסה ליהנות מהחיים.‬
‫מנסה לתת לילדים שלי‬ ‫דברים שאף פעם לא היו לי...‬
‫הורים.‬
‫הייתי מנסה לתת להם את זה,‬
‫מנסה לשבור את המעגל,‬
‫מנסה לשפר את חיי... גם למען המשפחה שלנו.‬
‫המועד המוקדם ביותר שלי ‬ ‫לשחרור על תנאי יהיה ב-2047.‬
‫אני חושב שאהיה אז בערך בן 70.‬
‫זה יהיה בזבוז של חיים שלמים.‬
‫בגיל הזה לא אוכל לעשות כלום.‬ ‫מה אפשר לעשות בגיל כזה?‬
‫טוב, זה היה מעניין לשמוע ממנו.‬
‫אני חושב שזאת הייתה‬ ‫הפעם הראשונה ששמעתי ממנו,‬
‫אבל…‬
‫הייתי בוודאי מצפה...‬
‫לאותו סוג של נאום מכל נאשם ששפטתי‬
‫ושנשלח לכלא ‬ ‫לאחר שהורשע בפשע על ידי חבר מושבעים.‬
‫הוא ממשיך לטעון שהוא חף מפשע‬
‫וזה לא מפתיע במיוחד,‬
‫אבל מר טרינידד בחר ללכת למשפט,‬
‫נמצא אשם על ידי חבר מושבעים ‬ ‫של אזרחים שווים לו, ונגזר עליו עונש בהתאם.‬
‫ובהחלט מגיע לו ‬ ‫להיות במקום שבו הוא נמצא היום.‬
‫הירי לא היה קורה אם מר טרינידד ‬ ‫לא היה נותן את האקדח למר פיליפס.‬
‫אלמלא הסיוע הזה, לא היה מתבצע רצח.‬
‫לא היה שום אישום ברצח נגד אף אחד מהם.‬
‫זה היה פשוט שוד.‬
‫אבל הוא בחר‬
‫לסייע למר פיליפס לקחת חיי אדם‬
‫והוא אשם בדיוק כמו הבחור שלחץ על ההדק.‬
‫ואני מרגיש שלם לגמרי עם העונש שגזרתי עליו.‬
‫- ארבעה חודשים לאחר הריאיון עמו, -‬
‫- הסכים אדוארדו טרינידד‬ ‫לענות על שאלות נוספות ביחס לפרשה -‬
‫בחרתי להילחם על זכויותיי.‬
‫אני חושב שלכל אחד יש זכות לעשות את זה.‬
‫המערכת מקולקלת.‬
‫והם עושים זאת לאנשים בדיוק כמוני, כל הזמן.‬
‫כל הזמן. תמיד.‬
‫עלינו להיות כנים ביחס לזה.‬
‫הוא חזר למונית, ולדבריו,‬
‫הוא התכוון לעזור לערוך חיפוש בכיסי הנהג.‬
‫אבל היה יותר מדי דם על נהג המונית ובזירה.‬
‫זה לא היה עניין של חיפוש בכיסים או כלום.‬
‫אני באמת דאגתי בקשר למה שקרה.‬
‫חזרתי לשם בריצה.‬
‫הכוונה שלי הייתה שאם אין אף אחד שיעזור לו,‬ ‫אני אעזור לו.‬
‫אבל הוא כבר היה מת.‬
‫אז חשבתי שזה בסדר.‬
‫חשבתי ששום דבר באמת רע קרה...‬
‫עד שראיתי את זה בחדשות.‬
‫ואז הלב שלי נשבר באמת.‬
‫האקדח היה של טרינידד. ‬ ‫הוא הביא אותה מיוטיקה.‬
‫זה סגנון החיים, סגנון החיים שלו.‬
‫אני לא יודע אם הוא הזדקק לו להגנה ‬ ‫או שהוא רצה אותו, זה פשוט סגנון החיים שלו.‬
‫לא, אני באמת באתי מיוטיקה.‬
‫אבל לא עם נשק, הנשק הזה כבר היה שם.‬
‫אין לזה שום קשר אליי.‬
‫הייתי המום מגזר הדין של טרינידד כי הוא‬ ‫קיבל 40 שנה עד מאסר עולם כי הלך למשפט.‬
‫זה רק מוכיח שמערכת המשפט לא הוגנת.‬
‫לא, היא לא הייתה הוגנת בכלל.‬
‫אני רק באתי בשביל הבן שנולד לי.‬
‫באתי בשביל הבן שנולד לי.‬
‫ולא הצלחתי.‬
‫אני מתכוון...‬
‫אני יודע שהרבה אנשים יחשבו ששיקרתי,‬
‫או מה שזה לא יהיה‬ ‫שהם יחשבו שעשיתי, אבל...‬
‫אני רק באתי לחגוג את הולדת בני,‬ ‫לראות אותו, להחזיק אותו בידיים.‬
‫לפחות לעשות משהו שאבא שלי לא עשה.‬
‫ו...‬
‫אני מניח שקיבלתי...‬
‫לא קיבלתי הזדמנות.‬ ‫לא היה לי מספיק מזל בשביל זה.‬
‫כבר הרסתי עשר שנים מחיי בגלל זה.‬
‫זה באמת צדק?‬
‫- משפחתו של טימותי גורדון‬ ‫סירבה להשתתף בסרט תיעודי זה -‬
‫תרגום: שלמה ליברמן‬